OSNOVNA ŠKOLA SPLIT 3

SPLIT, BRUNA BUŠIĆA 6

POVJERENSTVO ZA PROCJENU

I VREDNOVANJE KANDIDATA

KLASA: 112-04/22-01/16

URBROJ: 2181-1-265-22-5

U Splitu, 01.12.2022.

Na temelju članka 11. i članka 16. Pravilnika o postupku zapošljavanja te procjeni i vrednovanju kandidata za zapošljavanje i Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje, a vezano uz raspisivanje natječaja za zasnivanje radnog odnosa na radnom mjestu stručni suradnik/ica, **PEDAGOG,**  na neodređeno, puno radno vrijeme, za 40 sati ukupnog tjednog radnog vremena, objavljenom dana 30.11.2022. godine Povjerenstvo za procjenu i vrednovanje kandidata (u daljnjem tekstu: Povjerenstvo) objavljuje

**SADRŽAJ I NAČIN TESTIRANJA, PRAVNE I DRUGE IZVORE ZA PRIPREMANJE KANDIDATA ZA TESTIRANJE**

**PRAVILA I NAČIN TESTIRANJA:**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje i Pravilnika o izmjenama i dopunama pravilnika o postupku zapošljavanja te procjeni i vrednovanju kandidata za zapošljavanje obavit će se procjena odnosno testiranje kandidata.

Provjera se sastoji od pisanog testiranja (pisana provjera) kandidata.

1. **Pisano testiranje**

Kandidati su obvezni pristupiti pisanoj procjeni odnosno testiranju.

Ako kandidat ne pristupi procjeni odnosno testiranju smatra se da je odustao od prijave na natječaj.

Kandidati/kinje su dužni ponijeti sa sobom odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune. Nakon utvrđivanja identiteta kandidata Povjerenstvo će podijeliti testove kandidatima. Po zaprimanju testa kandidat je dužan upisati ime i prezime na za to označenom mjestu na testu.

Test se piše isključivo kemijskom olovkom.

Za vrijeme testiranja nije dopušteno:

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati s ostalim kandidatima

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti. Područje procjene za pisano testiranje odnosi se na propise i primjenu propisa za odgojno-obrazovne radnike i traje ukupno 60 minuta. Uz svako pitanje iskazan je broj bodova kojim se vrednuje ispravan rezultat.

Smatra se da je kandidat zadovoljio na testiranju ako je ostvario najmanje 60% bodova od ukupnog broja bodova koji se mogu ostvariti na testu.

***Pisano testiranje*** provest će se iz područja poznavanja i primjene propisa iz djelokruga rada i to iz sljedećih izvora:

**1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20.)**

**2. Pravilnik o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14., 63/20.)**

**3. Protokol o postupanju u slučaju nasilja među djecom i mladima (Zagreb, listopad 2004.)**

**4. Pravilnik o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijavu svakog kršenja tih prava nadležnim tijelima (NN broj 132/13.)**

**5. Pravilnik o kriterijima za izricanje pedagoških mjera (NN broj 94/15., 3/17.)**

**6. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN broj 24/15)**

Datum održavanja pisanog testiranja te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj objavit će se na mrežnoj stranici OŠ Split 3.

POVJERENSTVO ZA PROCJENU I VREDNOVANJE KANDIDATA